सलामती उत्थें गै खड़ोती-खड़ोती उसगी जंदे दिखदी रेई। उसगी बी भाद्रों महीने दे फनाके लगी चुके दे हे ते उसदी देह खुली हवाऊ च मकदे कोले वांगर कदें भड़की खड़ोंदी ते कदें हिस्सी जंदी इयां सेई होन लगा हा जे अद्धी राती जदूं मंगल औग ती सलामती हून रौली पाने ते उसगी पकड़ाने दा बचार छोड़ी बैठी दी ही-घरै पासै गैं पुटदे होई उसने अपना लाच्चा कस्सन गै लाया हा जे सामने दा सलामती दी बड़ी भैन अनायता आई निकली। सलामती पुच्छदी ऐ : "तू कुत्थों, बोबो ?"